4a320b451989fe5ce5fccfdafc5de404
Hvad er Adaptive Active Noise Cancellation (adaptiv aktiv støjreduktion), og hvordan fungerer den?
==================================================================================================


bang-olufsen.com
2021.39

![HX.jpg](/hc/article_attachments/4405806332817/HX.jpg)


Bang & Olufsen tilbyder støjreduktion, der fokuserer på lydens æstetik, så du kan høre alle detaljer i støjende omgivelser uden at gå på kompromis med lydkvaliteten. Vores avancerede støjreduktionsteknologi er finjusteret af Bang & Olufsens akustikingeniører i tæt samarbejde med vores partnere for at gengive det originale lydmateriale så autentisk som muligt og effektivt lukke støjen fra omgivelserne ude uden at føje uønskede effekter til musikken.


Beoplay HX er udstyret med en ny generation af digital ANC-teknologi (Active Noise Cancellation – adaptiv aktiv støjreduktion). Støjreduktionen behandles via et hybrid ANC-system, der er en kombination af feed-forward-ANC og feed-back-ANC. Den udvendige mikrofon anvender feed-forward-teknologi, som måler støjen fra omgivelserne og undertrykker de øverste frekvenser – f.eks. størstedelen af den menneskelige stemme. De indvendige mikrofoner anvender feedback-teknologi. Den registrerer musikken fra højttaleren samt lave frekvenser og mellemtonefrekvenser fra omgivelserne. Derefter adskiller den de to dele og genererer et antistøjsignal, der blokerer for støj fra f.eks. fly, tog og busser. Når den adaptive funktion er aktiveret i Bang & Olufsen appen, analyserer hovedtelefonen lydene fra omgivelserne og vælger automatisk den bedst egnede støjreduktionsalgoritme. Hvis baggrundsstøjen ændres, tilpasses ANC automatisk.


Takket være memory foam og det bløde læder på ørepuderne lukker Beoplay HX uønsket støj ude og blokerer for højfrekvente lyde via passiv støjreduktion. Dette kombineret med den adaptive aktive støjreduktionsteknologi bevirker, at du kan fordybe dig helt i lytteoplevelsen og nyde musikken uden at skrue alt for højt op.


